MacOS

macOS on aastal 1999 arvutifirma Apple Inc. loodud operatsioonisüsteem, mis põhineb ettevõtte NeXT Computer Inc. operatsioonisüsteemil NextStep. macOS peamised komponendid on XNU hübriidkerneliga (loodud Mach 3 ja FreeBSD 5 sulamina) UNIX operatsioonisüsteem Darwin ning sellele lisatud graafiline kasutajaliides Aqua ja failihaldur Finder. 

Varasemad macOS versioonid kandsid vaid nimetust “UNIXi-laadne”, mis tuleneb nende põhinemisest BSD-ll, aga alates Mac OS X versioonist 10.5 on The Open Group seda ametlikult tunnustanud, versioon on saanud Open Brand UNIX 03 sertifikaadi ja seega esimene BSD-l põhinev operatsioonisüsteem, mis on läbinud UNIX 03 sertifitseerimise .

Tavakasutajale on UNIX 03 sertifitseering tõenäoliselt vähetähtis, kuid arendajatele ja ettevõtetele, kes vajavad oma rakendustes "päris" UNIX-it, pakub uue arendusplatvormi tulek huvi. Apple liitub nõnda grupiga, kuhu kuuluvad näiteks IBM, Oracle, SGI ja HP, kes pakuvad sertifitseeritud UNIX-i lahendusi.

Mac OS X 10.5 on esimene täielikult 64-bitine laiatarbe Mac OS X operatsioonisüsteem, mis toetab samas 32-bitiseid rakendusi . 

Mac OS X-i nimetati ka suureks kassiks, sest tema versioonide nimed olid enamjaolt tulnud suurte kaslaste järgi. Esimene versioon 1.0 kandis nime Hera (16. märts 1999), avalik beetaversioon Kodiak (13. september 2000), 10.0 Cheetah (24. märts 2001), 10.1 Puma (25. september 2001), 10.2 Jaguar (24. august 2002), 10.3 Panther (24. oktoober 2003), 10.4 Tiger (28. juuni 2004), 10.5 Leopard (6. juuni 2005), 10.6 Snow Leopard (9. juuni 2008), 10.7 Lion (20. juuli 2011), 10.8 Mountain Lion (25. juuli 2012), 10.9 Mavericks (2013), 10.10 Yosemite (2014), 10.11 El Capitan (2015), 10.12 Sierra (2016), 10.13 MacOS High Sierra (2017), 10.14 Mojave (2018) ja 10.15 Catalina (2019). Alates 10.9 versioonist on nimetused seotud California osariigiga Ameerika Ühendriikides . 2016. aasta WWDC-l nimetati tarkvara ümber macOS-iks. 2020. aasta WWDC-l tutvustati macOS 11.

Väljalasked

Mac OS 
Mac OS on arvutifirma Apple Inc. loodud graafilise kasutajaliidesega operatsioonisüsteemide sari Macintoshi arvutitele.

Algset operatsioonisüsteemi tutvustati 1984. aastal ning see kandis siis nime System. 1996. aastal avaldatud versioonile System 7.6 pandi nimi Mac OS.

Vaata ka 
 Macintosh
 iOS
iOS 12

Viited

Välislingid 

 22. oktoober 2013, Poornima Gupta, Edwin Chan: Apple gives away Mac software, unveils iPad Air, reuters.com

Apple'i operatsioonisüsteemid